Mattsson taipui ulos mitaleilta EM-uinneissa | Yle Urheilu | yle.fi
Mattsson taipui ulos mitaleilta EM-uinneissa
Matti Mattsson taipui viidenneksi 200 metrin rintauinnin EM-finaalissa Lontoossa. EM-mitali jäi kolmen sekunnin kymmenyksen päähän.
19.5.2016 klo 20:55päivitetty 19.5.2016 klo 21:04
Matti Mattsson väsähti ratkaisuvaiheissa.EPA/Tim Brakemeier
Matti Mattsson kauhoi viidenneksi 200 metrin rintauinnin EM-finaalissa Lontoossa. Mattsson oli vielä 100 metrin uinnin jälkeen kärkipaikalla, mutta väsähti ja jäi ulos mitaleilta. Mattssonin loppuaika painui 2.10,69:ään.
Mattsson jäi 0,3 sekuntia EM-mitalista. Britti Ross Murdoch vei mestaruuden ja kauhoi voittoajan 2.08,33. Saksalainen Marco Koch otti hopean (aika 2.08,40) ja italialainen Luca Pizzini nappasi pronssin (2.10,39).
Vielä keskiviikon välierissä Mattsson kauhoi matkan aikaan 2.10,10. 200 metrin rintauinti oli Mattssonin päämatka Lontoon EM-kisoissa. Suomalaisuimari saavutti samalla matkalla kolme vuotta sitten MM-pronssia Barcelonassa.